WicipediA 

Llydaweg 


Mae'r Llydaweg ( brezhoneg ), yn tarddu o'r Frythoneg , fel 
y gwnaeth y Gymraeg a'r Gernyweg hefyd. Tarddodd y 
Frythoneg ei hun o'r Gelteg. Siaredir Llydaweg yn 
Llydaw, yng ngogledd-orllewinol gwladwriaeth Ffrainc, 
sef Llydaw Isel, sy'n cynnwys Finistère, gorllewin Côtes 
d'Armor a Morbihan. Mae cysylltiad agos rhwng yr iaith 
â'r hunaniaeth Lydawaidd. 


Cafodd y Llydaweg ei chyflwyno i Lydaw gan ymfudwyr 

o dde-ddwyrain Prydain o'r 4edd hyd at y 6g. Ychydig sy'n hysbys am gyflwr ieithyddol y rhan honno o 
wlad Gâl yr adeg honno ond mae'n bur sicr fod tafodiaith Aleg yn cael ei siarad yno. Nid yw'r Llydaweg ei 
hun yn perthyn i gangen Celteg y Cyfandir ond yn hytrach i'r Frythoneg sydd, gyda'r Oideleg, yn ffurfio'r 
gangen Geltaidd a elwir yn Gelteg Ynysig . Glosau ar eiriau Lladin mewn llawysgrifau yw'r cofnodau hynaf 
o'r iaith Lydaweg sydd ar gael heddiw, ynghyd ag enwau personol a lleol yn yr un ffynonellau. Maent yn 
dyddio o'r 9fed hyd at y I2g. Mae'r testunau cyfan cynharaf yn dyddio o ddiwedd yr Oesoedd Canol. Gelwir 
iaith y cyfnod hwnnw'n Llydaweg Canol. Testunau crefyddol fel bucheddau seintiau yw'r testunau Llydaweg 
Canol bron i gyd. Y llyfr cyntaf i'w gyhoeddi yn y Llydaweg yw'r Catholicon, geiriadur teirieithog a 
gyhoeddwyd yn Landreger (sef Tréguier yn ffrangeg) yn 1464. Mae Llydaweg Canol yn dangos dylanwad 
cryf Ffrangeg ar ei ffonoleg, ei gramadeg a'i geirfa. 

Teulu ieithyddol 

Indo-Ewropeaidd 

■ Celteg 

■ Celteg Ynysig 


■ leithoedd Brythonaidd 


■ Llydaweg 

Mae datblygiad system orgraffol safonol i'r Llydaweg wedi bod 
yn anodd. Cam pwysig oedd cyhoeddiad geiriadur Le Gonidec yn 
1821. 

Am amser roedd nifer o systemau orgraffol yn cyd-fyw. Ond yr 
un a ddefnyddir fwyaf heddiw, a ddysgir yn yr holl ysgolion, yw'r 
orgaff Peuruman (unedig). Yn y ganrif ddiwethaf roedd ei 
ylynion yn ei alw Zedacheg (yn ôl y llythyrennau "zh") achos 
mae'n sgrifennu Breizh, ers 1941, yn lle Breiz neu Breih. 

Llydaweg heddiw 


Yn 1999, roedd tua 304 000 o bobl yn medru Llydaweg yn ôl yr 
INSEE (Sefydliad gwybodaeth ystadegol ac economaidd 
Ffrainc), sef un rhan o bump o boblogaeth Llydaw Isel. Roedd 
cefn gwlad Breizh Izel yn uniaith Lydaweg tan yr Ail Ryfel Byd. 
Oddi ar y rhyfel ychydig o bobl ifanc a fagwyd yn Llydaweg. Er 
gwaetha'r ffaith nad oedd mewnlifiad yn digwydd yr adeg honno 
ymddengys i'r rhan fwyaf o deuluoedd Llywdaweg benderfynu 
fagu eu plant yn uniaith Ffrangeg o tua 1946-1950 ymlaen. Mae 
nifer y siaradwyr iaith gyntaf ar fin cwympo i lefel isel gyda 
cholli'r genhedlaeth 70-80 oed dros y degawdau nesaf yma, sef 
cnewyllyn y siaradwyr iaith gyntaf. Ar hyn o bryd prin bod 2% o 
blant Llydaw Isel yn medru'r Llydaweg a'r rhan fwyaf ohonynt 
oherwydd ymdrech ysgolion Llydaweg Diwan. 

Nifer o siaradwyr 
Llydaweg 

% o'r boblogaeth yn siarad 
Llydaweg 

1886 

1,982,300 

60 

19281 

1,158,000 

38 

1952 

700,000 

23 

1983 

604,000 

16 

1991 

250,000 

6 

1997 

240,000 

6 

1999 

304,000 

8 

2007 

206,000 



[2] 


Jniquement en Journée 

Poster ar arwydd uniaith Ffrangeg yn 
mynnu'r defnydd o'r Lydaweg. 
Montroulez 2013. 



Protest laith yn An Oriant 


Statws 

Does dim statws swyddogol gan yr iaith Lydaweg. Yn ôl cyfansoddiad Ffrainc, Ffrangeg yw unig iaith y 
Wladwriaeth. Fe feriniadwyd Ffrainc yn hallt yn ddiweddar yn dilyn eu methiant i gadarnhau Siarter 
Ieithoedd Rhanbarthol neu Leiafrifol Ewrop. Er hyn, fe sefydlwyd Ofis ar Brezhoneg (Bwrdd yr Iaith 
Lydaweg) gan Gyngor Rhanbarth Llydaw yn 1999 er mwyn hyrwyddo a datblygu'r defnydd o'r iaith. 

Mwy na 18,337 o blant sydd yn cael eu dysgu mewn ysgolion 
Diwan, Div Yezh, Dihun ac mae'r ffigwr yn codi gan bymtheg y 
cant pob blwyddyn. Mae yna gyfundrefn addysg dwyieithog, sef 
Divyezh (dwyieithog cyhoeddus) a Dihun (dwyieithog preifat). 

Darlledu 

Mae radio a theledu cyhoeddus yn darlledu rhai rhaglenni 
Llydaweg bob dydd. Mae sianel deledu preifat TV Breizh yn 
darlledu rhaglenni Llydaweg a Ffrangeg. 

Brawddegau Cyffredin 

■ Sut mae - Salud 

■ Hwyl fawr - Kenavo, kenô 

■ Diolch - Bennozh Doue (sef yn lythrennol "Bendith Duw"; 

Llydaweg), Trugarez, mersi. 

■ Os gwelwch yn dda - Mar plij. 

■ lechyd da! - Yec'hed mat I 

■ Nos da! - Noz vat I 

■ Sut ydych chi? - Mat an traoù ganeoc'h ? 

■ Sut wyt ti? - Mat an traoù ganit ? 

■ Pwy dych chi? - Piv oc'h ? 

■ ...ydw i - ...on 

■ Beth ydy dy enw? - Pe anv out ?IPetra eo da anv ? 

■ Fy enw ydy... - ...eo ma anv 

■ Dwi ddim - N'on ket 

■ Yn - Elen 

Mae cyfieithiadau i'r Gymraeg o'r Llydaweg wedi dangos yn rheolaidd o brif awduron Llydaw fel Roparz 
Hemon, Anjela Duval, Ronan Huon a Per Denez yn ogystal a'r ffordd arall ee Treid Daouhualet gan Kate 
Roberts 

Priod-ddulliau neu idiomau 

■ Siminalioù ar bed all (simneiau y byd arall) - cerrig mawrion mewn cae. 

■ Dent Genver (Ysgithredd lonawr) - Pibonwy . 

■ Ne lip ket chadenn ar puns (dydy e ddim yn llyfu cadwyn y ffynnon) - dydy e ddim yn hoffi dŵr, 
sef meddwyn yw ef. 

■ N'eo ket bet roet un teod dezhi/dezhan evit lipat ar mogerioù (nid oes ganddo/ganddi dafod i 
lyfu muriau) - mae e/hi'n siarad yn ddi-baid, pymtheg y dwsin. 



Y Lydaweg yn gyntaf ar arwydd siop, a'r 
Ffrangeg yn ail. 


nid oes gwir gair am diolch yn 


Cyfeiriadau 


1. Yn ôl cyfrifiad 2001, mae tua 270,000 o siaradwyr yn bodoli, ond mae'r iaith yn colli tua 10,000 
o siaradwyr bob blwyddyn. Mae'r wefan oui au breton (http://ouiaubreton.com/2article245) 
(Ffrangeg) yn amcangyfrif bod 200,000 o siaradwyr yn bodoli. 




















2. Ffynhonnell: tabl a gynhwyswyd yn Hornsby, M. (2008). The incongruence of the Breton 
linguistic landscape for young speakers of Breton, J. of Multilingual and Multicultural 
Development, Vol. 29(2), 127-138, a ddyfynnodd Observatoire de la Langue Bretonne (2002) 
yn dyfynnu Sébillot (1886), Hemon (1930), Gourvil (1952), Centre d’Études d’Opinion (1983), 
TMO (1991, 1997), INSEE (1999). Daw ffigur 2007 o arolwg 2007 TMO. 

Llyfryddiaeth 

■ F. Gourvil, Langue et littérature bretonnes (Paris, 

1952) 

■ Kenneth H. Jackson, A Historical Phonology of 
Breton (Dulyn, 1967) 

■ Henry Lewis, Llawlyfr Llydaweg Canol (Caerdydd) 




Argraffi ad Llyd aweg Wicipedia, y 
gwyddoniadur rhydd 


Dolenni allanol 


■ Gwefan Ofis ar Brezhoneg (http://www.ofis-bzh.org/index.php) (Llydaweg) (Ffrangeg) 

■ Ar Bibl Santel (Jenkins) 1897 (JEN1897) (https://www.bible.com/en-GB/versions/1799-jenl897 

-ar-bibl-santeFjen^ns-lSg^Tret^l) (Saesneg) (Llydaweg) 

leithoedd Celtaidd/Celteg 



Brythoneg - (P-Celteg) 



Goideleg - (Q-Celteg) 

ii ma ►!« 


Llydaweg ■ Cernyweg ■ Cymraeg | Gwyd d eleg ■ Manaweg ■ Gaeleg yr Alban 

Gwelwch hefyd: leithyddiaeth ■ Y Celtiaid ■ Gwledydd Celtaidd 


ilr 

I 


Wit iatiur Chwiliwch am Llydawea 

|w*IHb|l t —“- 

yn Wiciadur. 


Wedi dod o "https://cy.wikipedia.Org/w/index. php?title=Llydaweg&oldid=10196831" 

